Die lewe is.. – Perdebytjie se nes
Posted on September 9, 2015 by perdebytjie
Die lewe is..
vol klein vreugdes,as 'n mens net daarna gaan soek.In ons kapitalistiesgedrewe wêreld,word 'n mens heeldag wysgemaak dat geluk net deur geld en goed verwesenlik kan word.Eintlik is dit 'n tragedie dat ons so vasgeval het in 'n web van vals behoeftes wat geskep word,dat meeste mense in 'n depressie verval,omdat hulle voel dat hulle nie aan hierdie hoë eise kan voldoen nie.Dis dan wanneer opstandigheid soos 'n gistende bierpot begin uitborrel en oorloop en mense laat voel dat hulle ingedoen word.
Wat het geword van eenvoud,om net tevrede te wees met 'n beskeie dak oor jou kop,genoeg kos en water en basiese dinge?
Ek rangeer myself nou op 'n syspoor en wou eintlik net 'n paar foto's geplaas het van besondere eenvoudige dinge,wat vir my die afgelope tyd baie vreugde verskaf het.
Hier is dit nou:
Sommer net rooi en mooi!
Die prag van 'n impalalelie is net verstommend.Dis die lelikste plant met die mooiste blom!
Nader bekyk,sien mens 'n fraaie spinnekoppie toegewikkel in sy webkombersie…dis heel toevallig.Ek het dit eers raakgesien toe ek die foto vergroot het.
Wollerige valskermpies word saggies op die asem van die wind na 'n nuwe landingsplek geneem.
41 Replies to "Die lewe is.."
Die laaste foto is my GUNSTELING!
Myne ook!Ek het amper reggekry om die saadjies af te neem as die wind hulle skep,maar toe kom pla mense my…soos manlief altyd se..hulle het op my hand kom praat! LOL
Haha, bespeur ek 'n kunstenaars-temperament? Baie mooi foto.
Baie dankie Hester..ja jong,as my gedagtegang versteur word,faal my "kunswerk".Ek benodig absolute stilte en konsentrasie! LOL
Mal oor jou fotos
en ja, die beste dinge in die lewe het nie 'n prys nie en kan nie gekoop word nie… net geleef word
Dis wat min mense besef,omdat hul altyd geluk in materiele dinge soek.Dankie vir inloer,Wolfie.
Plesier. Ek het soos altyd lekker gekuier
Die mooiste mooi ooit en sulke fantastiese foto's Dina! Ek kan my verkyk daaraan. 😀
Jy is reg. Dis lekkerder om die klein dingetjies in die wêreld raak te sien, veral wat die natuur so guldelik na ons kant toe gooi. Van depressie kan jy my niks vertel nie en ja, ek hunker ook maar gereeld na 'n nuwe kamera en makro lensie, maar dan gaan ek maar buite toe en neem net meer foto's en waardeer my ou kameratjie net nog meer.
Dankie vir die deel van hierdie kosbaarheid. 😀 ♥
PS: Die spinnekoppie op die pragtige impala lelie is te oulik. Kan 'n klein crab spider wees vir al wat ons weet. 😀
Dit lyk amper vir my so.Ek kon hom nie genoeg vergroot nie.Maar hy is definitief toegespin met 'n paar drade.
As mens eerlik wil wees,maak geld ook baie deure oop.Anders kon ons nie nou rekenaars gehad het waarop ons mooi foto's deel nie!Maar daar moet balans wees.As dit mens nie beskore is nie,moet jy die beste van dinge maak en jou geluk soek in plekke rondom jou.Dankie vir jou mooi woorde.
Mooi foto's soos altyd!
Ek is bly jy het kom inloer!
Ja jy is reg … ek vind ook baie plesier in meer eenvoudige dinge. Die nuus is so oortrek met slegte goed, maar mens kry onbeperkte vreugde uit die nauur. Mooi foto's soos gewoonlik!
Tina ek dink ook hoe ouer mens is,hoe meer besef mens dat sekere dinge nie meer belangrik is nie.Wat voorheen vir my saak gemaak het,laat my nou koud.Seker iets te doen met grysheid en wysheid.
Dis regtig waar. Mens besef die waarde van postief wees. Waardeer klein dingetjies en kan jou verkneukel oor klein dingetjies wat oneindige pret verskaf. Bowe al kry mens weer hoop vir die samelewing
Wyse woorde en wyse foto's!
Prachtige foto's van een mooie natuur!
Baie ware woorde saam met lieflike fotos, Dina!
Dit ontstel my dat ook ék vasgevang is in die kapitalistiese web, terwyl ek so hard probeer om nie te wees nie, dat ek soms skuldig voel as ek nie werk nie terwyl almal om my skarrel, terwyl ek ook maar net so skarrel, vreeslik bid as die kontantvloei nie uitwerk nie, vreeslik dankbaar is as God voorsien, elke keer. O Hy voorsien, op die wonderbaarlikste maniere!
Ons is almal daarin vasgevang,want dis ongelukkig die sisteem waarin ons leef.Maar 'n mens moet waak daarteen om dekadent oorboord te gaan met aardse besittings…preek ek nou vir myself ook!
Ooh ek is mal oor 'n impalalelie.
Eenvoud beteken nie vir almal dieselfde nie….
Ja jy is reg.
Die blomme is almal pragtig. Ja, ekself glo ook geluk is eerder te vind in eenvoudige dinge. So asof mens dan meer waardeer …
Ongelukkig besef mense dit nie altyd nie en maak hulleself lewenslank moeg op soek na geluk.
Pragtige fotos, ek hou veral van die laaste een en sy byskrif.
Dankie Tokeloshe,dis ook my gunsteling.Ek oorweeg dit om dit te vegroot en te laat raam.Ek het nie gaan soek vir so 'n foto nie..sommer net gaan stap en toe is dit reg voor my!
Ek het al jare terug na die syspoor geskuif ( wat 'n raak beskrywing) en gekyk hoe mense stadig maar seker duer die rook en spieels begin sien. Glo my ek juig oor elke liewe ene, en dit het al 'n reuse sneeubal geword, te groot om te stop. Ek glo ons is in die pylvlak van 'n nuwe soort lewe. Moet seblief net nie ophou gedagtes gooi op die hoofspoor nie!
Dankie Monica!Ek sal maar nog soms op die hoofspoor probeer bly,anders gaan mens ook nêrens..LOL
Jou post wys my weer hoe onvergenoegd ek is
Ons ly maar almal aan 'n skeutjie ondankbaarheid.Mens moet gereeld met jouself praat.
Pragtig Bytjie en ja dis die klein dingetjies wat die lewe die moeite werd maak!!
Dankie vir inloer,Hanneliese!
My plesier Bytjie!
Pragtige fotos, en jy praat so waar.
Dankie Kameel.Mense dink altyd aardskuddende goed maak mens gelukkig,maar dis werklik die klein dingetjies.